Diari Oficial de la Generalitat Valenciana


Sumari del DOGV 4556, del 31-07-2003 (2003/8965)

CIRCULAR de 17 de juliol de 2003, del secretari autonòmic de Turisme de la Generalitat Valenciana, sobre cobrament del servici de caixes fortes individuals en els establiments hotelers.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/8965


Data del document
:   17-07-2003

Organisme emissor
:   Agència Valenciana del Turisme

Tipus de document
:   Circular

Anàlisi jurídica

 Descriptors 

:   * indústria hotelera
    * fixació de preus
    * prestació de serveis

CIRCULAR de 17 de juliol de 2003, del secretari autonòmic de Turisme de la Generalitat Valenciana, sobre cobrament del servici de caixes fortes individuals en els establiments hotelers. [2003/X8965]
  
El Decret 153/1993, 17 d'agost, del Govern Valencià, regulador dels establiments hotelers de la Comunitat Valenciana, establix la seua classificació en diferents grups, modalitats i categories, i esta classificació es determina en funció de la disposició, per part dels establiments, d'una sèrie d'instal·lacions i servicis especificats en l'articulat i annexos del decret esmentat.
  
Entre els servicis que els establiments de tres a cinc estrelles han de posar a disposició dels seus clients es troba el de caixes fortes individuals, requisit exigit en l'apartat IV- Servicis Generals- de l'Annex I del Decret regulador.
  
El règim de preus i reserves en allotjaments turístics l'establix el Decret 19/1997, d'11 de febrer, del Govern Valencià, que determina que els preus dels allotjaments turístics s'especificaran per «allotjament» i per tots i cada un dels altres servicis que preste l'establiment, entenent que l'«allotjament» comprén la utilització de la unitat d'allotjament i servicis complementaris annexos a esta o comuna a tot l'establiment, sempre que no siguen consumibles o es presten per tercers. En tot cas, tindran la consideració de servicis comuns les piscines, hamaques, para-sols, cadires, engronsadores i mobiliari propi de piscines, jardins i parcs.
  
Davant els dubtes plantejats per diverses organitzacions empresarials i empresaris individuals sobre si, a la vista de les normes anteriors, es pot o no facturar a banda la prestació del servici de caixa forta individual per no entendre's este comprés en el concepte d'allotjament, es considera convenient formular el següent aclariment:
  
Vist el contingut i els antecedents de les normes citades i tenint en compte el funcionament del mercat turístic i els interessos tant del prestador com, sobretot, del receptor del servici - que no té per què vore incrementat el preu de la unitat d'allotjament amb una quantitat per la utilització d'un servici de què pot o no fer ús ?, d'ara endavant ha d'entendre's que els establiments hotelers de la Comunitat Valenciana poden facturar a banda i per concepte individualitzat el ?servici de caixes fortes individuals- posat a disposició dels clients quan no incloguen en el preu de la unitat allotjament el dit servici, i sempre que es done prou publicitat a les tarifes a facturar per este concepte segons establix el Decret 19/1997, d'11 de febrer, del Govern Valencià, pel qual es regula el Règim de Preus i Reserves en allotjaments turístics.